stanford-oval/wikipedia huggingface dataset:
יום הקולנוע הישראלי
יום הקולנוע הישראלי הרביעי

יום הקולנוע הישראלי הרביעי התקיים בתאריך ה-6 בספטמבר 2017, ועמד במחווה לסרט הראשון של במאי הקולנוע אבי נשר "הלהקה", לציון 40 שנה ליציאתו של הסרט לאקרנים.
ב-4 בספטמבר 2017, באירוע השקת יום הקולנוע הישראלי 2017, תקפה שרת התרבות מירי רגב את הסרט "פוקסטרוט" (סרט שתוכנן להקרנה במסגרת יום זה, ואחד מהסרטים הבולטים בטקס פרסי אופיר שצפוי היה להיערך כשבועיים אחר כך) ואת יוצריו, הבמאי שמוליק מעוז והשחקן הראשי ליאור אשכנזי, בטענה כי הסרט פוגע בשמו הטוב של צה"ל.
במסגרת יום הקולנוע הישראלי הרביעי הוקרנו 33 סרטים ישראלים, והם:
אווה
אזימוט
אינרציה
אנטנה
בין העולמות
בית בגליל
ג'סטה
געגוע
האופה מברלין
הבן דוד
הדרישה
הדרך לאן
הלומים
המועדון לספרות יפה של הגברת ינקלובה
העדות
ואז היא הגיעה
זוג יונים
יער שהיה
כמעט מפורסמת
לא פה, לא שם
להציל את נטע
מבצע ביצה
מדינת הגמדים
מוטלים בספק
מועדון החנונים - הסרט
מכתוב
מסתור
משפחה
סיפור אהבה ארץ ישראלי
פוקסטרוט
פיגומים
רוח חדשה
רייבר
על פי הערכות מוקדמות, 120,000 כרטיסים נמכרו במהלך יום הקולנוע הישראלי הרביעי. שלושת הסרטים הנצפים ביותר היו "מכתוב" (23,500 כרטיסים), "געגוע" (15,000 צופים) ו"ואז היא הגיעה" (14,000 צופים).
יום הקולנוע הישראלי החמישי

במסגרת יום הקולנוע הישראלי החמישי שהתקיים ב-17 באוקטובר 2018 הוקרנו 33 סרטים ישראלים, והם:
VOICE OVER
אגדת המלך שלמה
אוויר קדוש
אורי זהר חוזר
אין בתולות בקריות
אישה עובדת
אנתרקס
באומשלאגר
גאולה
גיבור בעננים
האופה מברלין
הבלתי רשמיים
הד
הורדוס איילנד
הנשף
הסוסיתא של הרצל
התשיעית של אסי – פיניטה לה קומדיה
יונתן אגסי הציל את חיי
ילדי הסתיו
כאן ועכשיו
ליידי טיטי
ליצנים בצללים
מקוללים
מראות שבורות
סדקים
סיפור אחר
עד הקצה - ג'סטה 2
עירום
עץ תאנה
פרא אציל
פרה אדומה
קריאה לחלומות
שרוכים
יום הקולנוע הישראלי השישי

יום הקולנוע הישראלי השישי התקיים ביום רביעי 25 בספטמבר 2019, במסגרתו הוקרנו 29 סרטים ישראלים, והם:
אול אין
אישה עובדת
אל תשכחי אותי
אלוהי הפסנתר
בוקר טוב ילד
בזמק
בלי דם
ברזיל אהובתי
בשורות טובות
הבלתי רשמיים
הגולם
הצלילה
הרפתקה בשחקים
ימים נוראים
כאן ועכשיו
מאמי
מוריס
מחילה
מילים נרדפות
מריונטה
נולדתי בירושלים ואני עדיין חי
עיניים שלי
עכביש ברשת
עכו חלומות
פול גז
קולות רקע
קצפת ודובדבנים
תל אביב על האש
המוסד
יום הקולנוע הישראלי השביעי

יום הקולנוע הישראלי השביעי התקיים ביום רביעי 27 באוקטובר 2021. במסגרתו הוקרנו 21 סרטים ישראלים, והם:
אגדת חורבן
אחד בלב
אל תחכי לי
בוטיק פריז
הארוחה
הבית ברחוב פין
הברך
הנה אנחנו
הסירו דאגה מליבכם
הרפסודה
ויהי בוקר
זרים מושלמים
כנרת – ים של חיים
לשחרר את שולי
נתראה בשמחות
סנולנד
עוד סיפור אחד
ענת גוב, על החיים ועל המוות
פול ספיד
שמלת השבת של חנה'לה
תמונת הניצחון
לאור ההצלחה בשנה זו, חזר יום הקולנוע בפעם השנייה והוא התקיים ביום רביעי 8 בדצמבר 2021. במסגרתו הוקרנו 22 סרטים ישראלים, והם:
אגדת חורבן
אחד בלב
אל תחכי לי
בוטיק פריז
הבית ברחוב פין
הנה אנחנו
הסירו דאגה מליבכם
הרפסודה
ויהי בוקר
זרים מושלמים
לשחרר את שולי
מחברות שחורות - ויויאן
מחברות שחורות - רונית
מתחתנת
נתראה בשמחות
סנולנד
עוד סיפור אחד
פול ספיד
קולות רקע
שאיפה לחיים
שמלת השבת של חנה'לה
תמונת הניצחון
יום הקולנוע הישראלי השמיני

יום הקולנוע הישראלי השמיני התקיים ביום רביעי 22 במרץ 2023. במסגרתו הוקרנו 39 סרטים ישראלים.
יום הקולנוע הישראלי התשיעי

יום הקולנוע הישראלי התשיעי התקיים ביום רביעי 14 בספטמבר 2023. במסגרתו הוקרנו 40 סרטים ישראלים.
יום הקולנוע הישראלי העשירי

יום הקולנוע הישראלי העשירי התקיים ביום רביעי 7 בפברואר 2024. במסגרתו הוקרנו 26 סרטים ישראלים.
יום הקולנוע הישראלי האחד עשר

יום הקולנוע הישראלי העשירי התקיים ביום רביעי 5 ביוני 2024. במסגרתו הוקרנו 29 סרטים ישראלים.
יום הקולנוע הישראלי השנים עשר

יום הקולנוע הישראלי העשירי התקיים ביום רביעי 18 בספטמבר 2024. במסגרתו הוקרנו 46 סרטים ישראלים.
הערות שוליים

↑  ג'וני דוב, הסרטים שאסור להחמיץ ביום הקולנוע הישראלי, באתר nrg‏, 2 בספטמבר 2014
↑  כתבי nrg תרבות, לא רק "גט": חמישה סרטים שחובה לראות, באתר nrg‏, 24 בספטמבר 2014
↑  כתבי nrg תרבות, 2014 אימפריה: הרגעים שהאירו לנו את השנה, באתר nrg‏, 21 בדצמבר 2014
↑   נירית אנדרמן, בוטל יום הקולנוע הישראלי שנועד להתקיים בעוד שבועיים, באתר הארץ, 30 באוגוסט 2022
↑  משרד התרבות והספורט והתאחדות ענף הקולנוע גאים להציג: "יום הקולנוע הישראלי" , באתר משרד התרבות והספורט
↑  שגיא בן נון‏, ששון גבאי: "הסרט 'וילה תומא' היה צריך להיות מוצג כישראלי", באתר וואלה, 3 בספטמבר 2014
1 2  "יום הקולנוע הישראלי" ייערך השבוע: מיטב הסרטים הישראליים במחיר של 10 שקלים בלבד לכרטיס, באתר משרד התרבות והספורט
↑  עידוא דגן, בורקס בפיתה: מתכון מנצח ליום הקולנוע הישראלי, באתר nrg‏, 8 בספטמבר 2015
↑  ynet, סרטים ב-10 שקלים: יום הקולנוע הישראלי, באתר ynet, 6 בספטמבר 2015
1 2  יום הקולנוע הישראלי 2016, באתר מפעל הפיס
1 2  נירית אנדרמן, יום הקולנוע הישראלי: 32 סרטים ישראליים חדשים ב-10 שקלים, באתר הארץ, 19 בספטמבר 2016
↑  מורן רגב, אנשי הקולנוע מהמרים: מי יזכה באוסקר הישראלי?, באתר ynet, 19 בספטמבר 2016
↑  רן בוקר, יום הקולנוע הישראלי: סרטים ב-10 שקלים, באתר ynet, 18 בספטמבר 2016
↑  תרבות ובידור נענע10, מה הסרט הכי נצפה ביום הקולנוע הישראלי?, באתר nana10‏, 22 בספטמבר 2016
↑  יום הקולנוע הישראלי: סרט ב-10 שקלים, באתר עכבר העיר
↑  עדיה שוורץ, יום הקולנוע הישראלי: מה שזול - זול מאד, באתר nrg‏, 7 בספטמבר 2017
↑  אינה טוקר, מירי רגב נגד "פוקסטרוט": "הסרט מציג את חיילי צה"ל כמטייחים", באתר ynet, 4 בספטמבר 2017
↑  יעל געתון‏, מירי רגב לליאור אשכנזי: "לא מתאים לך להיות גרבוז של המזרחים", באתר וואלה, 4 בספטמבר 2017
↑  הארץ, יום הקולנוע הישראלי 2017: 33 סרטים ישראליים חדשים ב-10 שקלים, באתר הארץ, 3 בספטמבר 2017
↑  אינה טוקר, לשריין ביומן: היום שבו תוכלו לצפות בסרטים ב-10 שקלים, באתר ynet, 31 באוגוסט 2017
↑  יאיר רוה, יום הקולנוע הישראלי 2017 יתקיים ב-6.9. אלה הסרטים שיוקרנו בו, בבלוג הקולנוע "סינמסקופ", 30 באוגוסט 2017
↑  יום הקולנוע הישראלי 2017, באתר עין הדג
↑  יאיר רוה, "מכתוב" ניצח את יום הקולנוע הישראלי. וגם: אוסקר למפעל חיים, סרט השנה של פיפרסקי, משרד החוץ מפרגן ל"פוקסטרוט", ובואו להציל את פסטיבל אוטופיה, בבלוג הקולנוע "סינמסקופ", 7 בספטמבר 2017
↑  אינה טוקר, יום הקולנוע הישראלי חוזר: סרטים ב-10 שקלים, באתר ynet, 11 באוקטובר 2018
↑  אינה טוקר, יום הקולנוע הישראלי: כל הסרטים ב-10 שקלים, באתר ynet, 19 בספטמבר 2019
↑  יום הקולנוע חוזר: סרטים ישראלים חדשים בעשרה שקלים, באתר ynet, 22 באוקטובר 2021
↑  בפעם השנייה בחודשיים: יום הקולנוע הישראלי חוזר, באתר ynet, 2 בדצמבר 2021
↑  כל הסרטים בעשרה שקלים: יום הקולנוע הישראלי חוזר, באתר וואלה, 13 במרץ 2023
↑  משרד התרבות והספורט חוגג את "יום הקולנוע הישראלי"
↑  כל הסרטים בעשרה שקלים: יום הקולנוע הישראלי חוזר אחרי חצי שנה, באתר וואלה, 5 בפברואר 2024
↑  בצל המלחמה: יום הקולנוע הישראלי חוזר עם סרטים ב-10 שקלים, באתר ynet, 2 ביוני 2024
↑  דורית אסרף מזרחי, אחרי שלושה חודשים בלבד: יום הקולנוע הישראלי חוזר, באתר כאן – תאגיד השידור הישראלי, 15 בספטמבר 2024
כרזת יום הקולנוע הישראלי הרביעי, 2017.
נפתלי הורוביץ (מעליץ)

רבי נפתלי הורוביץ (כונה: רבי נפתלי מעליצער) (ד' בטבת תר"ה - י"ח בתשרי תרע"ו) היה האדמו"ר השלישי ממעליץ.
קורות חייו

נפתלי הורוביץ נולד לרבי יהודה ולרייזל שרה בעיר מעליץ.
בהיותו בן 14 נישא ליהודית בת רבי מאיר נתן בנו של רבי חיים הלברשטאם מצאנז. לאחר נישואיו היה סמוך על שולחן סב אשתו רבי אליעזר הורוביץ מדז'יקוב במשך כשתי שנים. בתקופה זו יצר הכרות עם כמה רבנים שבקרו בחצר הסב, ביניהם רבי יוסף ברוך אפשטיין (בנו של רבי קלונימוס קלמן אפשטיין בעל ה"מאור ושמש". בתקופה זו הם למדו יחד. ורבי נפתלי ראה בו אחד מרבותיו), ורבי נתן דוד רבינוביץ' משידלובצה. אחר פטירת הסב התקרב לבנו רבי מאיר הורוביץ בעל ה"אמרי נועם" והיה סמוך על שולחנו.
אשתו יהודית לא האריכה ימים ונפטרה אחרי לידת בתה היחידה שפרינצא.
לאחר פטירת אשתו עבר להתגורר בצאנז והתקרב לרבי חיים הלברשטאם מצאנז. באחד הימים הגיע לצאנז רבי אביש קאנר, גביר וחסיד מפורסם מהעיר סאניק. רבי חיים הלברשטאם הציע לרבי אביש לקחתו כחתן לבתו הבתולה רעכל. לאחר נישואיו המשיך בלימודו יחד עם רבי צבי אלימלך וקספרס.
במשך ימי אברכותו היה נוהג בסיגופים והרבה להתענות.
אדמו"ר ממעליץ

בט' בטבת תרל"ט (4 בינואר 1879) נפטר אביו, והוא הוכתר לממלא מקומו ברבנות העיר מעליץ. בתקופה זו החל לנהוג באדמו"רות, לקח קוויטלעך, ערך טישים בשבתות וחגים וחבש קולפיק.
כיהן ברבנות מעליץ עד סוף שנת תרע"ד (1914). עם פרוץ מלחמת העולם הראשונה נמלט לווינה שם פתח בית מדרש והמשיך לשמש כאדמו"ר.
נפטר בווינה בחול המועד סוכות תרע"ו (1915), והועבר לקבורה במעליץ.
מנהגיו

נהג שלא לברך על ברקים ורעמים בשם ומלכות ולברך שהכל על תפוחי אדמה. בבית הכנסת שלו בקריאת התורה לא הקפיד על קריאת כהן לעלייה ראשונה.
ביום הכיפורים הקפיד לסיים את התפילה תיכף אחר צאת הכוכבים ולא לאחר אפילו מעט באמרו "השכינה בצער שבניה צמים ומענים את נפשם ואין להוסף על צער זה אפילו רגע".
רבותיו

רבי נפתלי היה אומר בשם אבות דרבי נתן, ”חובה היא לאדם שישמש שלשה ת"ח” (פ"ג ו'). ראה כרבותיו את רבי אליעזר הורוביץ מדז'יקוב (סב רעייתו בזיווג ראשון), רבי יוסף ברוך אפשטיין ("דער גוטער יוד") מניישטאט ורבי חיים הלברשטאם מצאנז. את האחרון החשיב ל"רבו המובהק", נסע אליו פעמים רבות, וכן הקפיד להזכיר דבר תורה בשמו בכל יום.
משפחתו

כל בניו וחתניו שימשו ברבנות או כאדמו"רים:
אשתו בזווג ראשון יהודית הלברשטאם
בתם היחידה שפרינצא אשת רבי חיים אלעזר אונגר אב"ד ראדלוב
אשתו בזיווג שני רעכל קנר (נפטרה כ"ח בטבת ה'תרפ"ח)
בנו רבי אלימלך, נולד בשנת תרמ"ה. נישא לבינה בת רבי צבי הירש הורוביץ אב"ד ראזוואדוב, שימש כרב הצעיר במעליץ. עם פרוץ מלחמת העולם הראשונה היגר לארצות הברית, אחרי כמה שנים חזר ושימש כאדמו"ר ממעליץ בקראקא. הלחין מספר ניגונים שהתקבלו כניגוני מעליץ. נהרג במלחמת העולם השנייה ונטמן בקראקא.
בנו רבי אלעזר, נישא למרים יוכבד בת גיסו רבי משה קנר. שימש כרבה של בארווע ואחר כך חזר למעליץ בתור האדמו"ר ממעליץ, נהרג בו' באב ה'תש"ב.
בנו רבי דוד, חתן דודו רבי צבי יוסף רובין אב"ד יאסלו. נפטר בארצות הברית בי"א בסיון ה'תשי"ז.
בנו רבי מנחם מנדל, אב"ד מעליץ. מילא את מקום אביו ברבנות העיר מעליץ. נישא לפרומט בילא בת רבי שמואל שמעלקא פרנקל תאומים אב"ד קלאסני-וויעליטשקא, הלחין מספר ניגונים שהתקבלו כניגוני מעליץ. בתקופת מלחמת העולם השנייה שהה במחנה רדמישלא שם נתפס מתפלל עם מנין בשבת, הנאצים הוציאו את חברי המנין אל מחוץ למחנה שם נצטוו לחפור בור, נורו ונקברו שם. כל בניו נהרגו בשואה.
בנו רבי אברהם אביש, אב"ד קראלי. נולד בשנת תרנ"ה. חתן רבי יצחק אייזיק וייס מספינקא, הוסמך להוראה על ידי רבי שמואל ענגיל אב"ד רדמישלא והגאון מאוסטרבצה. בתקופת השואה נלקח למחנה סטמר ומשם לאושוויץ. נהרג בי"ב בסיון ה'תש"ד. בנו הוא רבי שמואל צבי הורוביץ, האדמו"ר מספינקא.
בנו רבי יצחק, אדמו"ר ממעליץ ארצות הברית. נולד בשנת תרנ"ו. נישא לבילא בת רבי שמואל הורוביץ אב"ד דמביץ. הדפיס את תורת אביו בספר בשם "קדושת נפתלי", נפטר כ"ב בתמוז ה'תשל"ח.
בנו רבי ברוך, האדמו"ר ממעליץ - ליזענסק. נולד בשנת תרס"א, חתן רבי יצחק אייזיק אייכנשטיין מפוהדייץ, ובזוו"ש חתן רבי אלחנן ווייסבלום נכד רבי אלימלך מליז'נסק, בתקופת מלחמת העולם השנייה הוגלה לסיביר, ולאחר מכן היגר לארצות הברית. נפטר בכ"ד בכסלו ה'תשט"ו.
בתו רחמה, אשת הרב סיני הלברשטאם אב"ד קלשיץ וז'מיגראד, בן רבי ברוך בן רבי חיים מצאנז. נפטרה ונטמנה בבויבריק בעת בריחתה בשנות המלחמה.
בתו בילא מירל, אשת רבי יחזקאל הולשטוק רבה של אוסטרובצה, נהרגה יחד עם כל בניה בשואה.
בתו תרצה, בזיווג ראשון הייתה נשואה לרבי בן ציון הלברשטאם ה"קדושת ציון" מבאבוב, בזיווג שני נישאה לרבי יחיאל מקרעטשנוף בן רבי יוסף מבורשה (נכד בעל ה"ייטב לב").
בתו פריידא, אשת רבי אשר לעמיל הורוביץ אב"ד שנדישוב, כתב את תורת חותנו והעבירם לגיסו רבי יצחק שהדפיס מהם את הספר "קדושת נפתלי".
בתו צפורה, אשת רבי פנחס שמעיה הלברשטאם בן רבי אריה ליבוש אב"ד צאנז. במהלך ימי השבע ברכות שלהם פרצה מלחמת העולם הראשונה. כל צאצאיהם נהרגו בשואה.
בתו ברכה, אשת רבי דוד טייטלבוים אב"ד פרעמישלא, נהרגו עם צאצאיהם בשואה.
הערות שוליים

↑  בית היין, אהרן הלברשטאם, ברוקלין תשנ"ט. תורת החסידות, אלפסי, 343
↑  נקרא על שם דודו רבי נפתלי מליזנסק, בסעודת ברית המילה שלו השתתף רבי אליעזר מדזיקוב וישב בראש המסובים
↑  רבי מאיר נתן היה אביו של רבי שלמה הלברשטאם מבאבוב, ראו אודותיו כאן
↑  חותן-חותנו והיה גם אח של אבי אביו רבי יעקב ממעליץ
↑  ראו אודותיו בבית היין, דף סא-סד
↑  בהיותו כבן 70 סיפר שבצעירותו תחב את ידו לתוך האש לשם סיגוף, ואמר אני כבר לא חושש ליוהרא ומספר את זה עכשיו כדי שתדעו שמאכילת יוהך מיט לאקשן (-מרק עם אטריות) לא גודל רבי
מרחב מדיד

באנליזה מתמטית, מרחב מדיד הוא מרחב עם סיגמא-אלגברה של קבוצות הנקראות קבוצות מדידות. באופן עקרוני על מרחב כזה אפשר להגדיר פונקציית מידה שתהפוך אותו למרחב מידה.
מרחב מדיד בדיד

מרחב מדיד שבו כל הקבוצות מדידות נקרא מרחב מדיד בדיד (דיסקרטי). אם המרחב בן-מניה, כל פונקציית מידה מוגדרת, בעקרון, לפי הערכים שלה על יחידונים (קבוצות בנות נקודה בודדת). גישה זו אינה מתאימה למקרה הכללי - לא קיימות פונקציות מידה מוצלחות, אפילו על הישר הממשי, המוגדרות על כל תת-הקבוצות.
אניאק

| --- | --- |

ג'ין ברטיק (ימין) ופרנסיס בילאס-ספנס (שמאל) מתכנתות את אניאק (צבא ארצות הברית)
 מידע כללי
 סוג:  one-of-a-kind computer, decimal computer 
 כתובת:  אוניברסיטת פנסילבניה 
 מדינה:  ארצות הברית 
 הקמה ובנייה
 תקופת הבנייה:  14 בפברואר 1946 – הווה (79 שנים)
 עלות:  500,000 דולר אמריקאי (נכון ל־1946) 
 אדריכל:  ג'ון מאוצ'לי, Arthur Burks, Jeffrey Chuan Chu, ג'ון פרספר אקרט, בפסקה זו רשומה אחת נוספת שטרם תורגמה 
 
 קואורדינטות:  39°57′08″N 75°11′28″W﻿ / ﻿39.952222222222°N 75.191111111111°W﻿ / 39.952222222222; -75.191111111111
 he
 
מחשב האניאק
אִינִיאַק (באנגלית: ENIAC, ראשי תיבות של Electronic Numerical Integrator And Computer, "מכונת אינטגרציה וחישוב ספרתית אלקטרונית") היה המחשב האלקטרוני הראשון בעל שלמות טיורינג – היכולת להריץ אלגוריתמים בדומה למכונת טיורינג אוניברסלית. הוא פותח למטרת חישובים שונים. ENIAC לא היה המחשב האלקטרוני הראשון; הקולוסוס הבריטי היה מחשב בעל יכולת לתכנות מחדש באמצעות חיווט חשמלי, אך לא היה רב-תכליתי. לפניו יוצר גם המחשב הגרמני Z3, אשר אמנם ניתן היה לתכנתו מחדש על ידי סרט מנוקב, אך באמצעים מכניים ולא אלקטרוניים. הצורך בחיווט לשם תכנות מחדש הוסר מ־ENIAC בשנת 1948.
מאפייני המחשב > השפעתו על דורות המחשבים שאחריו

אניאק לא היווה את פסגת הטכנולוגיה של זמנו; בניגוד למחשב Z3 משנת 1941 והמחשב MARK I של האוורד אייקן משנת 1944, היה צורך בחיווט מחדש לשם הרצת תוכנית חדשה (שני המחשבים לעיל קראו את התוכנית שלהם מסרטים מנוקבים). נוסף על כך, בניגוד ל־Z3 והמחשבים המודרניים, המחשב ביצע אריתמטיקה עשרונית, ולא בינארית. הרעיון של ארכיטקטורת פון נוימן (אשר לרעיון המרכזי בה יש שימוש נרחב בימינו) פותח במקביל לתכנון מחשב האניאק, אך הוא לא מומש בו משתי סיבות:
היה צורך לסיים את פיתוח המחשב במהרה כדי שיוכל לעזור למאמץ המלחמתי מוקדם ככל האפשר.
כיוון שלצורך מימוש כזה דרוש זיכרון רב, היה ברור כי הזיכרון אשר יותקן במחשב פשוט יהיה קטן מדי מלהכיל גם את הנתונים וגם את התוכנית עצמה.
אניאק היה היחיד מסוגו, ומחשבי אניאק נוספים לא נבנו מעולם. הקיבעון על התכנון שלו משנת 1943 גרם לכך שהמחשב כלל כמה מגבלות שלא נפתרו מעולם, בייחוד חוסר היכולת שלו לשמור תוכנית בזיכרון. אולם, הרעיונות אשר נוצרו מהעבודה עליו, וההשפעה שהייתה לו על אנשים כדוגמת ג'ון פון נוימן, היו בעלי השפעה רבה על פיתוחם של מחשבים מאוחרים יותר, כגון EDVAC, EDSAC ו-SEAC. מספר שיפורים בוצעו גם ב-ENIAC עצמו החל משנת 1948, כולל מנגנון פרימיטיבי לקריאה בלבד לצורך שמירת תוכניות
, על ידי שימוש בטבלאות הפונקציה כזיכרון תוכנה לקריאה בלבד, רעיון אשר הוצע על ידי פון נוימן. שינוי זה הפחית את מהירות ENIAC פי 6, אך גם הפחית את זמן התכנות מחדש מימים שלמים לשעות ספורות, ולכן נחשב השינוי למוצדק למרות ההידרדרות הביצועים. בתחילת 1952 נוסף למחשב מנגנון מהיר להזזת הספרות מקום אחד שמאלה או ימינה (אפקטיבית - חילוק או מכפלה ב-10), אשר שיפר את מהירות פעולת ההזזה פי 5. ביולי 1953 הורחב זכרונו על ידי זיכרון ליבה בגודל 100 מילים, אשר השתמש בייצוג המספרים excess-3, אשר היה בקידוד BCD. כדי לתמוך בתוספת הזיכרון הזו, צויד אניאק בבורר חדש לטבלת הפונקציות, בורר כתובת זיכרון, מעגלים מעצבי-דפקים, ושלוש פקודות חדשות הוספו למנגנון התכנות.
אקרט ומוקלי, עזרו לעודד המצאות כאלה על ידי סדרת הרצאות בתחומי ארכיטקטורת מחשבים. לאחר שצברו ניסיון רב, הקימו את תאגיד המחשבים של אקרט-מוקלי, אשר ייצר את המחשב הראשון שלהם - ה-BINAC, בשנת 1949. בשנת 1950 תאגיד זה נרכש על ידי חברת "רמינגטון ראנד", והפך למחלקת UNIVAC בחברה זו.
נכון ל-2004, הודות למגמת המזעור, שבב סיליקון בגודל 0.5 מ"מ רבוע יכול להכיל את כל מה שהכיל אניאק, אשר תפס בזמנו נפח של חדר גדול.
ראו גם

היסטוריה של המחשוב
לקריאה נוספת

H. H. Goldstine, A. Goldstine, The Electronic Numerical Integrator and Computer (ENIAC), 1946 (reprinted in The Origins of Digital Computers: Selected Papers, Springer-Verlag, New York, 1982, pp. 359-373)
J. Presper Eckert, The ENIAC (in Nicholas Metropolis, J. Howlett, Gian-Carlo Rota, (editors), A History of Computing in the Twentieth Century, Academic Press, New York, 1980, pp. 525-540)
John W. Mauchly, The ENIAC (in A History of Computing in the Twentieth Century, pp. 541-550)
Arthur W. Burks, Alice R. Burks, The ENIAC: The First General-Purpose Electronic Computer (in Annals of the History of Computing, Vol. 3 (No. 4), 1981, pp. 310-389; commentary pp. 389-399)
W. Barkley Fritz, The Women of ENIAC (in IEEE Annals of the History of Computing, Vol. 18, 1996, pp. 13-28)
J. Presper Eckert, John Mauchly, Outline of plans for development of electronic computers (The founding document in the electronic computer industry.)
Raúl Rojas and Ulf Hashagen, editors, The First Computers: History and Architectures, 2000, MIT Press, ISBN 0-262-18197-5.
הערות שוליים

↑  כתיבת נשים בחזרה לתוך היסטוריית המדע - קבוצת הנשים שתכנתה את אניאק
↑  A Logical Coding System Applied to the ENIAC
| --- | --- |
בקרת זהויות :  NLI: 987007556677605171  GND: 4555162-5  LCCN: sh99013537 
צילום קלאסי של אניאק, עדיין בבית הספר מור, שם נבנה. (צילום של צבא ארצות הברית)
דורון טלמון

| --- | --- |

דורון טלמון, בית האופרה ת"א, 2018
 לידה:  7 באוקטובר 1986 (בת 38) תל אביב, ישראל 
 מוקד פעילות:  ישראל תל אביב, ישראל
 סוגה:  אינדי, קאנטרי, פולק, פופ
 שפה מועדפת:  עברית 
 בן או בת זוג:  מתי גלעד 
 מספר צאצאים:  2 
 פרופיל ב-IMDb
 
דורון טלמון (נולדה ב-7 באוקטובר 1986) היא זמרת-יוצרת ישראלית, סולנית להקת "ג'יין בורדו".
ביוגרפיה

טלמון היא בת לאבנר וסמדר, ולה שני אחים. טלמון גדלה בתל אביב אך כשהייתה בת 12 עברה עם משפחתה להתגורר במושב רמות שברמת הגולן. היא למדה בבית ספר תיכון נופי גולן בקצרין ושירתה בצה"ל כמש"קית ת"ש.
לאחר שחרורה מצה"ל למדה בבית ספר למוסיקה רימון. במשך ארבע שנים היא הייתה זמרת ליווי של רמי קלינשטיין וניגנה על כלי הקשה. בעת שלמדה ברימון הקימה הרכב מוזיקלי עם מתי גלעד ושני חברים נוספים, כדי להשתתף בתחרות להקות בבית הספר. בשנת 2012, לאחר התחרות, פרשו החברים האחרים בהרכב למעט גלעד, ובנקודה זו בזמן הצטרף אל השניים אמיר זאבי ושם ההרכב שונה ל"ג'יין בורדו". שמה של הלהקה מורכב משמות הסוסות של טלמון, ג'יין ובורדו. טלמון כותבת שירים ללהקה והיא הסולנית של ההרכב.
בשנת 2014 הוציאה הלהקה את אלבום הבכורה שלה. מן האלבום בלטו השירים "איך אפשר שלא", "עינב" ו"ויסקי". שלוש שנים מאוחר יותר יצא אלבומה השני של הלהקה, וב־2019, 2020 ו־2024 הלהקה הוציאה עוד שלושה אלבומים: אוקיינוסים, שירים של אחרים וכישוף.
במקביל לחברות ב"ג'יין בורדו" הייתה טלמון חברה בהרכבים "קאט אאוט קלאב" ו"סיקרט סי".
בשנת 2017, השתתפה טלמון בווידאו קליפ לשיר "פומרניאן" של ערוץ הכיבוד, ובאותה שנה הקליטה דואט עם בן גולן עבור אלבומו. בשנת 2018 הקליטה דואט עם מאור כהן עבור אלבומו, ובשנה זו הלחינה גם שיר במסגרת פרסומת של בנק דיסקונט.
באירוויזיון 2019, שנערך בתל אביב, נמנתה עם צוות השיפוט הישראלי. באותה שנה החלה לשדר תוכנית מוזיקה בגלגלצ, בימי רביעי ב־22:00. השידור האחרון שלה היה במרץ 2020.
ב־17 באוגוסט 2023 יצא לאור השיר "כתונת פסים 2023" בו השתתפה לצד אמנים ישראלים רבים אחרים.
ב־1 באוגוסט 2024 השתתפה בסינגל "הכל יסתדר" של המוזיקאי אוהב.
חיים אישיים

טלמון נשואה לבסיסט מתי גלעד, חברהּ ללהקת "ג'יין בורדו", ולהם שתי בנות. הם מתגוררים בתל אביב.
הערות שוליים

1 2  ליאת רון, ‏דורון טלמון: "פחדתי מעצמי, פחדתי מלהתמודד עם הפחד", באתר גלובס, 4 בינואר 2019
↑  https://twitter.com/razshechnik/status/1575767201469956096, Twitter
↑  בוסט לנינט: דברים שלא ידעתם על רמי קלינשטיין, באתר nrg‏, 10 ביולי 2017
↑  עידו שחם, להקת ג'יין בורדו ניצחה את המבקרים, באתר הארץ, 14 ביולי 2017
↑  קאט אאוט קלאב מוציאים אלבום בכורה, באתר ‏מאקו‏, 5 באוגוסט 2015
↑  אורי זר אביב, קאנטרי קלאב: להקת ג'יין בורדו עושה קאנטרי ממזרי בעברית, באתר טיים אאוט, 1 בינואר 2015
↑  יובל אראל, אמני ישראל – כתונת פסים 2023, בבלוג של יובל אראל, מגזין מוזיקה ותרבות, 17 באוגוסט 2023
| ג'יין בורדו |
| --- | --- | --- |
דורון טלמון • מתי גלעד • יואב ארבל • רמי אוסרווסר • סתיו אחאי
אמיר זאבי • גיל לנדאו
| אלבומי אולפן | ג'יין בורדו • מה שחשוב • אוקיינוסים • שירים של אחרים • כישוף |  |
| אלבומי הופעה | שירים עם אחרים |  |
| סינגלים | "עינב" • "איך אפשר שלא" • "מה שחשוב" • "תנו לנמנם" • "רוקדים צמודים" • "טי-שרט" • "מחזיקה לי את הלב" • "לא יוצאת למסיבות" • "מגדל המים" • "לא לבד" • "פולארויד" • "כישוף" |  |
| --- | --- |
בקרת זהויות :  NLI: 987007383135205171  MusicBrainz: fa836aae-32b1-40c1-bda7-213707083e60  VIAF: 7237151965427500470001   WorldCat (עם VIAF): 7237151965427500470001
כושר גופני

ערך זה עוסק במכלול היכולות של אדם לבצע פעילות גופנית. אם התכוונתם לאלבום של כהן@מושון, ראו .
שחקניות כדורגל באימון כושר
אימון כושר
כושר גופני הוא מכלול היכולות של אדם לבצע פעילות גופנית במתארים שונים (בין אם מדובר בעצימות נמוכה או גבוהה, במשך זמן קצר או ארוך). כושר גופני תורם לבריאות ומונע מחלות לב. לכושר הגופני 10 מרכיבים: מהירות, זריזות, כוח, כוח מתפרץ, גמישות, סיבולת שרירית, סיבולת לב-ריאה, שיווי משקל, קואורדינציה ודיוק בתנועה.
כושר גופני גבוה משפר את הבריאות, מאפשר לבצע פעילות עצימה ספציפית כגון הרמת משאות כבדים בפרקי זמן קצרים, ויש לו השפעה טובה גם על היכולות המוחיות. כך למשל נוהגים חלק מהשחמטאים הבכירים לבצע אימוני כושר קבועים כדי לשמור על רמת משחק גבוהה.
בישראל לימודי כושר גופני הם מקצוע חובה בבית הספר במסגרת שיעורי חינוך גופני. לפעמים גם מקומות עבודה מעודדים את עובדיהם לעסוק בכושר גופני ואף מקימים מכוני כושר במקום העבודה או מממנים מנוי לחדר כושר במטרה לשפר את תפוקת העובדים.
אורח החיים משפיע על כושר גופני. עיסוק בספורט, במיוחד עם שילוב של תזונה נכונה, יכול לשפר את הכושר הגופני. גם לגיל השפעה ניכרת על הכושר הגופני.
אימון כושר

אימון כושר הוא הדרך העיקרית לשפר את הכושר הגופני. ניתן לקיימו ללא כל עזרים בבית, באמצעות מכשירים זמינים או בלעדיהם (תרגילים כגון כפיפות בטן), בשטח פתוח כמו במקרה של ריצת שטח ומסלולים ייעודיים לריצה או רכיבה על אופניים, או במתקנים ייעודיים כדוגמת חדר כושר, או מתקני כושר בפארקים.
על מנת שאימון הכושר יהיה יעיל, עליו להיות מורכב מסוגים שונים של פעילויות[דרושה הבהרה]. למשל, אימון אירובי – הליכה בקצב מהיר, רכיבה על אופניים, שחייה, התעמלות. אופי האימון תלוי במטרותיו - ייתכן שהמטרה היא לשרוף שומן, לעצב את הגוף, לשפר סיבולת לב ריאה, או להגדיל כוח או מסת שריר. בהתאם, ייתכן אימון שכולל הליכה לזמן מסוים בקצב כלשהו, אימון שעיקרו חזרה על תנועה מסוימת, אימון ריצה רציפה או אימון עם מקטעי ריצה ומנוחה, הרמת משקלים גדולים.
חלק בלתי נפרד מהאימון ולא פחות חשוב מהפעילות הגופנית הן ההכנות וההתאוששות מהאימון. יש הממליצים כי תזונה לפני אימון תכלול בעיקר פחמימות כדי לספק אנרגיה למתאמן ומאידך כדי לא להכביד על הקיבה[דרוש מקור]. תזונה לאחר האימון מטרתה להחזיר אנרגיה ולספק חלבון לבניית השרירים שנהרסו באימון. תזונה לא נכונה יכולה לגרום להחמצת מטרות האימון ולאובדן התועלת שלו (השמנה כתוצאה של אכילת יותר קלוריות מאלו שנשרפו באימון, חולשה באימון, אי שיקום של השריר לאחר האימון). שינה בין אימונים חשובה להתאוששות.
לרוב, מתחיל אימון בחימום הדרגתי ומתיחות של השרירים כדי למנוע פציעות, לשמור על הגמישות ולהקל על ההתאוששות. עם זאת, על פי מספר מחקרים, תרגילי חימום ומתיחות אינם מונעים כאבי שריר.
תדירות האימונים המומלצת ומשכם תלויים בעצימות האימון וביכולתו של המתאמן. כדי להימנע מפציעות, נדרשת כניסה הדרגתית לשגרת אימונים (או חזרה לאחר הפסקה ממושכת), וכך גם העלאת רמת הקושי ומשך האימון. זמן התאוששות בין אימון לאימון תלוי בסוג האימון. ביצוע אימון ללא מתן זמן התאוששות מספק (כגון שני אימונים "שונים" באותו יום או אימון יום לאחר יום, עבור מי שאינו בכושר) עלול לגרום לפציעות ספורט.
מחקרים רבים שנערכו הוכיחו מעל לכל ספק, כי פעילות גופנית תדירה יכולה למנוע מחלות לב, סרטן, מחלות נשימה ומחלות מטבוליות כגון סוכרת וכולסטרול גבוה. אימון הכושר יכול לתרום לירידה במשקל ולחיזוק מערכות הגוף.
סיבולת לב-ריאה

המונח סיבולת לב-ריאה מתאר את היכולת להתמיד בפעילות לאורך זמן, תוך התגברות על מחסור באנרגיה זמינה ועל תוצרי לוואי של ביצוע הפעילות לאורך זמן העולה על 15 דקות[דרוש מקור]. סיבולת לב-ריאה נמדדת ביכולת הלב והריאות לספק חמצן לגוף בזמן פעילות מאומצת ומתמשכת. לסיבולת זו שני מרכיבים עיקריים: יעילות ניצול האוויר הנכנס לריאות, ויכולת הלב להתמיד לאורך זמן בקצב גבוה. סיבולת גבוהה מאפשרת מאמץ לאורך זמן ומאפשרת אימונים אירובים ארוכים.
גמישות

גמישות היא יכולת התנועה של מפרקי הגוף בטווחי התנועה הפיזיולוגים. גמישות מושפעת מהמבנה המרחבי של עצמות המפרק, ממבנה ואיכות הרקמות הרכות המעורבות במפרק (קופסית המפרק, רצועות, מחתלות ושרירים על גידיהם) ומתפקודה של מערכת העצבים.
גמישות ניתן לשפר.